stanford-oval/wikipedia huggingface dataset:
ולנטין בארקו

ולנטין בארקו (בספרדית: Valentín Barco; נולד ב-23 ביולי 2004 בוויינטיסינקו דה מאיו שבארגנטינה) הוא כדורגלן ארגנטינאי המשחק בעמדת המגן השמאלי בשטרסבורג מליגת העל הצרפתית בהשאלה מברייטון.
קריירת מועדונים

בארקו גדל במחלקות הנוער של ספורטיבו לאס פרחאס ובוקה ג'וניורס.
בשנת 2021 החל לשחק בקבוצה הבוגרת של בוקה ג'וניורס במסגרת ליגת העל הארגנטינאית.
בתחילת שנת 2024 חתם בארקו בברייטון אנד הוב אלביון אשר בפרמייר ליג.
ב-23 באוגוסט 2024 הושאל בארקו לסביליה מהלה ליגה לעונה אחת.
ב-2 בפברואר 2025 הושאל בארקו לשטרסבורג מליגת העל הצרפתית.
קריירה בינלאומית

נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. ב-23 במרץ 2024 ערך את הופעתו הבכורה בנבחרת הבוגרת בניצחון 3-0 על אל סלוודור במשחק ידידות.
הערות שוליים

↑  Valentin Barco joins Albion from Boca Juniors, www.brightonandhovealbion.com (באנגלית)
↑  Lista de convocados para el Mundial Sub 20 באתר הרשמי של התאחדות הכדורגל הארגנטינאית, 3 במאי 2023 (בספרדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ולנטין בארקו".
ליאור דטאוקר

| --- | --- |
אין תמונה חופשית
 לידה:  2 בנובמבר 1982 (בן 42) דימונה, ישראל 
 מדינה:  ישראל 
 תקופת הפעילות:  מ-1995
 עיסוק:  בובנאי
 פרופיל ב-IMDb
 
ליאור דטאוקר הוא שחקן, זמר, יוצר, קלידן, מוזיקאי, רקדן, פזמונאי, מלחין, קומיקאי, כוכב ילדים, מדבב ובובנאי ישראלי. ידוע בעיקר בשל גילום דמויותיהם של קופיקו, בובו מהדוד חיים ופיקו.
ביוגרפיה

דטאוקר נולד בדימונה וגדל בהרצליה. הופיע לראשונה בשנת 1995 בתוכנית "בוקר של כיף" עם דליק ווליניץ בערוץ 2, בהופעות של חיים הליצן עם חיים אוסדון, בתוכנית "המלך הבא" בערוץ "yes בריזה", ולאחר מכן הוא מלחין שירים לאמנים ישראלים ולערוץ הופ! ולחיים אוסדון שיחק את מופי בהצגת הילדים "סופי ומופי", לצד סופי צדקה, שיחק את התוכי דוק בקלטת הילדים "אותיות מצחיקות", שיחק את דיג דיג דוג בקלטת הילדים "דיג דיג דוג - שלוש, ארבע, לעבודה!", שיחק את פינוקי בהצגת הילדים "מסיבת יום ההולדת של פינוקי" בבימויו של אבי דור, שיחק את בובו החייזר בכל תוכניות דוד חיים, שיחק את דודידו במקום יוני אילת וגיא פרידמן בערוץ הופ! במסגרת התכנית "הקייטנה של הופ! - עברית שפה יפה" לצידו של אסף אשתר בדמותו של נחשון כל יכול, גילם את קופיקו בסדרה החדשה של קופיקו (במקום מיכל מוכתר שגילמה אותו בעונה השנייה), בהמשך שיחק את פיקו החייזר מכוכב פיקוללה ודמויות שונות בסדרת ההצגות של גיבורי האור, בהמשך שיחק את דובלה הדב ודמויות שונות בתוכניות "הדב הירוק", בהמשך שיחק שוב את קופיקו בדי וי די "'קופיקו והחונטוזים" ושיחק את יובב החתול ב"יובל המבולבל הוא פינוקיו".
בשנת 2012 החל לגלם את כוכב הילדים "פיקו".
בשנת 2004 דיבב בערוץ הופ! בסדרה "אנריקו מספריקו".
בשנת 2017 שיחק שוב את קופיקו בפרסומת של "יום הולדת של קרן קיימת לישראל", בחנוכה באותה שנה שיחק שוב את קופיקו ואת פיקו בהצגה "כוכבים מהספרים" לצידם של יובל המבולבל (יובל שם-טוב), אודי ואביעד, קוגומלו (לביא קגן), ענבלרינה (ענבל כהן) ולירן כוהנר. בשנת 2019 בחג החנוכה יגלם שוב את קופיקו ואת בובו ואת פיקו הפעם לראשונה במסגרת המופע “מותק של פסטיבל”, בחנוכה 2021 שיחק שוב את קופיקו ואת בובו בהצגה "הרפתקה בג'ונגל" לצידם של הדוד חיים (חיים אוסדון) והדמויות מהסדרה "כוח פיג'יי", ובחנוכה באותה שנה שיחק שוב את פיקו בתוכנית "כוכבים מדליקים" ששודרה בערוץ הכוכבים וביוקיד לצידם של הדוד חיים (חיים אוסדון), אספון (אסף אשתר), קוגומלו (לביא קגן), רוי בוי (רועי עוז) ומני ממטרה (מני צוקרל).
בשנת 2024 הלחין והוציא שיר בשם "מה יהיה?", ובאותה שנה שיחק ב"אלדין ויסמין" בכיכובם של טל מוסרי ומיכל הקטנה (מיכל ויצמן), ובחנוכה של אותה שנה שיחק שוב את קופיקו בהצגה "פנטזיה" לצידם של קוגומלו (לביא קגן), סבא נתי (נתן נתנזון), סמי הכבאי וגעגע הברווז המשוגע.
דטאוקר ביצע לצד עידן יניב את הלהיט "חושב עליה" שהגיע למקום השני במצעד הפזמונים העברי השנתי של רשת ג לשנת תשס"ו (2006), ולמקום השלישי במצעד של גלגלצ. הוא גם כתב והלחין את השיר. בשנת 2008 הוציא אלבום ראשון, ובו הופיע ביצוע נוסף לשיר "חושב עליה". בנוסף הופיע עם דליק ווליניץ במופע "התריסר" הכולל סיפורים ושירים ממקורות שונים בשיתוף הקהל.
הערות שוליים

↑  גילי נוי, ‏מה אומרים לכם השמות רונית בן שמעון, אסלה והילה הררי?, באתר ‏מאקו‏, 25 במרץ 2016
↑  חושב עליה, באתר שירונט
↑  התריסר - דליק ווליניץ, באתר הבמה
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
בוכוטניצה

| --- | --- |

 מדינה:  פולין פולין
 פרובינציה:  לובלין (פרובינציה) לובלין
 מחוז:  פולאווי
 שטח:  20 קמ"ר
 גובה:  123 מטרים
 אוכלוסייה:  ‏
 קואורדינטות:  51°20′21″N 21°59′16″E﻿ / ﻿51.33919°N 21.98778°E﻿ / 51.33919; 21.98778 
 אזור זמן:  UTC+1
 http://www.kazimierzdolny.pl/bochotnica/28081/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבוכוטניצה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיבוכוטניצה(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהבוכוטניצה(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהבוכוטניצה  he tabBackground:;tabBorder:#aaa;defaultTab:0;
 
בוכוטניצה (בפולנית: Bochotnica, ביידיש: באָכאָטניץ) הוא כפר בגמינת קז'ימייז' דולני, שבמחוז פולאווי, בפרובינציית לובלין שבמזרח פולין. הכפר ממוקם על הגדה הימנית של נהר ויסלה, בדרך בין פולאווי לקז'ימייז' דולני.
בסמוך לכפר נמצאים שרידי טירה מהמאה ה-14. הכפר אינו מחובר לרכבת, והתחנה הקרובה ביותר נמצאת בפולאווי.
היסטוריה

בוכוטניצה היא אחד היישובים העתיקים ביותר בפולין. בשנותיה הראשונות של ממלכת פולין, הייתה בוכוטניצה גורד (אנ') חשוב הממוקם לאורך דרך סוחרים מאזור קייב לכיוון מרכז פולין. כיום זהו מרכז תיירותי מקומי.
אף על פי שאין מסמכים להוכחת הדבר, התושבים טוענים כי בוכוטניצה הייתה קיימת כבר במאה ה-6. עובדה זו אושרה על ידי ארכאולוגים שמצאו בשנת 1993 שרידי גורד, יחד עם בית קברות פגאני ומספר ממצאים, כגון כלי ברונזה וברזל, מטבעות זהב וחרב מהמאה ה-10. יחד עם וונבולניצה השכנה, הייתה בוכוטניצה מרכז מנהלי מקומי. בשנת 1317, המלך ולדיסלב הראשון העניק את בוכוטניצה וכפרים מקומיים אחרים לאחים אוסטשקו ודז'רז'קו מבייסצה (אנ'). ככל הנראה, הטירה ההגנתית בבוכוטניצה נבנתה בשנת 1340, לאחר פשיטת הטטרים ההרסנית על אזור לובלין. הטירה הייתה בצורת מלבן ומוקמה על גבעה שסיפקה לה תצפית טובה על האזור.
במאה ה-15, הייתה הטירה בבעלות משפחת קורובסקי, ולאחר מכן עברה לידיו של וויוודה של לובלין, יאן אולשניצקי, ששינה את שם משפחתו לבוכוטניצקי. ביוזמתו, שופצה הטירה בסגנון הרנסאנס. בוכוטניצקי מת ללא ילדים, ואחרי מותו, בסוף המאה ה-16, החלה הטירה להתפורר. הכפר היה שייך למספר משפחות (בורקובסקי, טרלו, לובומירסקי, סנגושקו, פוטוצקי), ובשנת 1826 היה בבעלותו של אדם יז'י צ'ארטוריסקי, שנכסיו הוחרמו על ידי הרוסים כעונש על מרד נובמבר ב-1830. בשנת 1886, הבעלים החדש יוזף קלמנסובסקי שקל לשקם את הטירה, אך שינה את תוכניותיו.
עד לחלוקות פולין, הייתה בוכוטניצה שייכת לפרובינציית לובלין ההיסטורית. בשנת 1815, הפכה לחלק מפולין הקונגרסאית בתוך האימפריה הרוסית, ולאחר מלחמת העולם הראשונה, חזרה לריבונות פולנית במסגרת הרפובליקה הפולנית השנייה. ב-18 בנובמבר 1942, בתקופת הכיבוש הנאצי במלחמת העולם השנייה, הרגו הכובשים הגרמנים 45 אנשים בכיכר העיר המקומית, כנקמה על התקפה על כוח סיור גרמני. לאחר המלחמה הייתה בוכוטניצה מרכז להתנגדות אנטי-קומוניסטית. ב-24 במאי 1945, התרחש קרב בין יחידת יוצאי מחתרת ארמייה קריובה לבין הנ.ק.ו.ד., שבו נהרגו 16 סוכנים סובייטיים ו-10 משתפי פעולה קומוניסטיים פולנים.
הערות שוליים

↑  Główny Urząd Statystyczny, eteryt.stat.gov.pl
↑  bochotnica, web.archive.org, ‏2014-09-13
עיסאם א-נג'אר

| --- | --- |

 לידה:  12 במאי 2003 (בן 21) עמאן, ירדן 
 מוקד פעילות:  ירדן 
 תקופת הפעילות:  מ-2020 
 סוגה:  מוזיקת פופ, R&B עכשווי 
 שפה מועדפת:  ערבית, אנגלית 
 חברת תקליטים:  יוניברסל מיוזיק גרופ, ריפבליק רקורדס, Universal Music MENA 
 www.issamalnajjar.com
 פרופיל ב-IMDb
 
עיסאם א-נג'אר (בערבית: عصام النجار; תעתיק מדויק: עצאם אלנג'אר; נולד ב-12 במאי 2003) הוא זמר ירדני.
ביוגרפיה

א-נג'אר נולד בעמאן, בירת ירדן. ביוני 2020 הוציא את הסינגל "One of a Kind".
הוא נכנס לתודעת העולם לאחר ששירו "Hadal Ahbek" (אני אמשיך לאהוב אותך), שיצא לאור בשנת 2020, הפך לוויראלי ברשת החברתית טיקטוק, עם למעלה מ-3 מיליארד צפיות בפלטפורמה ברחבי העולם. לאחר מכן הוא זכה להיות האמן הראשון שחתם במחלקה הערבית של יוניברסל מיוזיק גרופ, שהוקמה על ידי ריפבליק רקורדס. בעקבות הפופולריות של השיר הוקלטו לו שתי גרסאות נוספות, אחת מהן בהשתתפות ההרכב לאוד לוקסורי והזמר עלי גייטי, אשר הייתה לסינגל הראשון של א-נג'אר שנכנס למצעד קנדה הוט 100, בו היא שהתה ארבעה חודשים, ולפעם הראשונה שלו בעשירייה הראשונה במצעד הלבנוני. שיריו הבאים, "Mn Gheirik Enti" ו-"Hada Ghareeb", בהשתתפות הזמרת הפלסטינית-צ'יליאנית אליאנה (פו'), הובילו בראש המצעד הלבנוני.
ב-1 באוקטובר 2021 הוציא את אלבום הבכורה שלו, Baree?, הכולל את הסינגל "Si Tú Vuelas", שיתוף פעולה עם המוזיקאים דנה פאולה ואלוק. עבור קידום האלבום נערכה הופעה בתיאטרון אודיאון (אנ') שבעמאן.
הוא נכלל ברשימת פורבס 30Under30 לשנת 2021.
דיסקוגרפיה > אלבומי אולפן

2021: Baree?
דיסקוגרפיה > סינגלים

2020: "One of a Kind"
2021: "Hadal Ahbek"
2021: "Turning Me Up" (עם לאוד לוקסורי ועלי גייטי)
2021: "Mn Gheirik Enti"
2021: "Hada Ghareeb" (בהשתתפות אליאנה)
2021: "Si Tú Vuelas" (עם דנה פאולה ואלוק)
הערות שוליים

↑  Issam Alnajjar × Danna Paola × Alok - Si Tu Vuelas - 360 MAGAZINE | ART + MUSIC + DESIGN + FASHION + AUTO + TRAVEL + FOOD + HEALTH, 360 MAGAZINE, ‏2 באוגוסט 2021
↑  Alexei Barrionuevo, Republic Records Forms New Arab Music-Focused Label With The Weeknd Manager Sal Slaiby, Billboard, ‏3 במרץ 2021
↑  Ali Gatie - Chart history (Billboard Canadian Hot 100), Billboard (באנגלית)
1 2  Issam Alnajjar, The Official Lebanese Top 20 (באנגלית)
↑  بعد النجاح العالميّ لأغنيته "حضلّ أحبّك"... الفنّان الأردنيّ الشابّ عصام النجّار يُطلق "من غيرك انتِ", Laha Magazine, ‏9 ביולי 2021 (בערבית)
↑  عصام النجّار وإليانا يجتمعان في "حدا غريب", ET bel Arabi, ‏18 בספטמבר 2021
↑  Alejandro Puga, Danna Paola hace un remix de un trend de TikTok, Expreso, ‏3 באוגוסט 2021
↑  عصام النجّار وإليانا بأول حفل في الأردن, ET bel Arabi, ‏10 באוקטובר 2021
↑  30 Under 30 - 2021, Forbes Middle East, ‏3 באוגוסט 2021
↑   Issam Alnajjar - Hadal Ahbek (Performance Video), סרטון בערוץ "Issam Alnajjar", באתר יוטיוב (אורך: 03:31)
| --- | --- |
בקרת זהויות :  ISNI: 0000 0005 0309 5583  MusicBrainz: dcdb7a88-bd7a-454a-9308-33ca530f0c36
בנג'ו

ערך זה עוסק בכלי נגינה. אם התכוונתם למשמעות אחרת, ראו .
| --- | --- |

 
 סיווג:  קורדופוניים
 קבוצה:  כלי פריטה, כלי מיתר
 מנעד
 
בנג'ו הוא כלי נגינה מסוג כלי מיתר, שמקורו בתרבות האפרו-אמריקאית, בעל שורשים בכלי נגינה אפריקניים מסורתיים. ישנם סוגים שונים של בנג'ו, לרוב בני 4, 5, או 6 מיתרים. הבנג'ו מורכב מראש עגול, הכולל כיסוי דק מעל גוף חלול (כעין תוף), ומוט שעליו מורכבים המיתרים. כיסוי הראש, שבעבר היה עשוי מעור חיה, עשוי כיום בדרך כלל מפלסטיק. הבנג'ו מזוהה לרוב עם מוזיקת פולק, מוזיקת קאנטרי ובלוגראס, וכן מוזיקה אירית מסורתית, אם כי כיום נעשה בו שימוש גם בסגנונות מוזיקליים נוספים.
סוגים עיקריים של בנג'ו > בנג'ו 4 מיתרים

לבנג'ו 4 מיתרים שני תתי-סוגים עיקריים: בנג'ו ה- Plectrum שכיוונו בדרך כלל DGBD ומשמש לליווי כולל של להקות ג'אז מסוג דיקסי והנגינה עליו במפרט, ובנג'ו טנור, שכיוונו בדרך כלל GDAE, המשמש למוזיקה קלטית בעיקר, גם הוא מנוגן במפרט.
סוגים עיקריים של בנג'ו > בנג'ו 5 מיתרים

המיתר החמישי קצר מהאחרים ולרוב בעל צליל קבוע. מכוון בדרך כלל GDGBD ומשמש לנגינת מוזיקה אמריקאית בעיקר, אם כי בעשרות השנים האחרונות שימושיו נעשו רבים ומגוונים.
שני תת-הסוגים העיקריים שלו הם ה-Openback (גב פתוח) המשמש למוזיקה עתיקה יותר (Oldtime) ולרוב סוגי מוזיקת הפולק הטהורה, והשני עם תיבת תהודה עגולה וסגורה (Resonator) שמשמש בעיקר למוזיקה מסוג בלוגראס וכן פופ, רוק, פולק לסוגיו ועוד הרבה שימושים.
לבנג'ו 5 מיתרים ישנם מספר סגנונות נגינה עיקריים: Old Time, סגנון Frailing, סגנון Clawhammer, סגנון שנקרא Scruggs Style (על שם ארל סקראגס), סגנון Reno Style (על שם דון רינו), סגנון Melodic או Chromatic והסגנון המעורב Seeger Style (על שם פיט סיגר).
לאחרונה יש נטייה לשלב בנג'ו אמריקאי בעל חמשת המיתרים גם בשירי רוק מודרניים, כולל בישראל, דבר הנותן גוון אקוסטי נוסף לעיבודים.
סוגים עיקריים של בנג'ו > בנג'ו 6 מיתרים

בנג'ו בן 6 מיתרים (ולעיתים אף 12 מיתרים), המכוון באופן דומה לגיטרה. מטרתו העיקרית היא לתת לגיטריסטים אפשרות להפיק צלילי בנג'ו מבלי ללמוד לנגן על כלי נוסף. זאת לאור העובדה שטכניקות הנגינה של הבנג'ו (4 ו-5 מיתרים) ושל הגיטרה שונות במהותן.
הערות שוליים

↑  Randel, Don Michael, ed. (2003). The Harvard Dictionary of Music. Harvard University Press. p. 83. ISBN 9780674011632.
↑  Evans, Bill. Banjo for Dummies. John Wiley & Sons, 2011.
| --- | --- |
בקרת זהויות :  NLI: 987007282588305171  BNE: XX551441  BnF: cb12211154f (data)  GND: 4267789-0  LCCN: sh85011545  MusicBrainz: 6bf88fc7-a235-4d95-a910-a4ce4a4853c6  NDL: 00575819  NKC: ph120843 
בנג'ו טיפוסי בעל 5 מיתרים
נבחרת גביע דייוויס של ישראל

| --- | --- |
ישראל

נבחרת גביע דייוויס של ישראל לשנת 2009
 מידע כללי
 התאחדות:  איגוד הטניס הישראלי
 השתייכות אזורית:  אירופה/אפריקה
 דירוג ITF נכון ל-25 בנובמבר 2024:  28 שינוי מדירוג קודם: 
 דרג נוכחי:  לבית עולמי 1
 קפטן:  יוני ארליך
 מפגשים היסטוריים
 שנה ראשונה:  1949
 מפגש ראשון: דנמרק דנמרק 5–0 ישראל ישראל  (קופנהגן, דנמרק; 28 - 30 באפריל 1949)
 מפגש אחרון: יפן 3–2
 סטטיסטיקה קבוצתית
 שנים במפעל:  68
 מפגשים:  121
 מאזן ניצחונות:  52 - 70
 שנים בבית העליון:  12
 הישג שיא:  חצי גמר (2009)
 שיאים אישיים
 מירב הניצחונות יחידים:  שלמה גליקשטיין (31 - 13)
 מירב הניצחונות זוגות:  יוני ארליך (27 - 12)
 מירב הניצחונות סה"כ:  שלמה גליקשטיין (44 - 22)
 הזוג המצליח ביותר:  אנדי רם ויוני ארליך (19 - 5)
 הכי הרבה שנים:  יוני ארליך (20)
 הכי הרבה מפגשים:  יוני ארליך (39)
נבחרת גביע דייוויס של ישראל היא נבחרת הגברים של ישראל בטניס, המורכבת מהטניסאים הבכירים של המדינה.
הדירוג הנוכחי של נבחרת ישראל בדירוג נבחרות הגברים של גביע דייוויס, הוא המקום ה-28 בעולם, נכון ל-25 בנובמבר 2024, ללא שינוי לעומת דירוג קודם.
הישג השיא של נבחרת ישראל, הוא העפלה לשלב חצי הגמר בבית העליון של גביע דייוויס בשנת 2009.
ישראל משחקת בגביע דייוויס החל משנת 1949. במשחקה הראשון הנבחרת שכללה את אריה אבידן-וייס, יהודה פינקלקראוט, רפאל גורניצקי ויעקב בונטמן הפסידה לנבחרת דנמרק 0–5 בקופנהגן. הניצחון הראשון של הנבחרת הושג על ידי אלעזר דודמן וגבריאל דוביצקי בשנת 1963 על נבחרת טורקיה 1-4 באיסטנבול. בשנת 1987 העפילה לראשונה לבית העליון, והשיגה בו ניצחון בכורה, 3–2 בחוץ על צ'כיה. ברבע הגמר נוצחה 0–4 בהודו (המשחק החמישי לא התקיים). הנבחרת נשארה בבית העליון במשך 5 שנים, עד שנת 1991 ולאחריה חזרה לבית זה עוד 5 פעמים, בשנים 1994, 2008-2010 ו-2013.
לצד הצלחות ידעה הנבחרת גם כישלונות. בשנת 1999 נשרה ישראל בפעם הראשונה בתולדותיה לבית 2, הדרג השלישי בחשיבותו בגביע הדייוויס אחרי הפסדים לנבחרות פינלנד ואוקראינה. בשנת 2000 הנבחרת הייתה על סף ירידה לבית 3, הדרג הרביעי בחשיבותו בגביע הדייוויס. הנבחרת פיגרה 1–2 ביום התחרויות האחרון מול בולגריה ורק שני ניצחונות ביום התחרויות האחרון מנעה מהנבחרת הידרדרות לבית 3.
סגל נוכחי

נכון לינואר 2025:
יוני ארליך: קפטן
סגל נוכחי > שחקנים

אוראל קמחי
דניאל צוקרמן
ישי עוליאל
אופק שימנוב
עמית ולס
סגל נוכחי > צוות מקצועי

מאמנים - יואב שב, יואב בן צבי
דוברת - עפרה פרידמן
פיזיותרפיסט - תמיר חן
מעסה - שחר פישר
2007

בסיבוב הראשון ניצחה נבחרת ישראל את לוקסמבורג 5–0.
בסיבוב השני נבחרת ישראל גברה על נבחרת איטליה 3–2, בהתמודדות שהוכרעה כבר ביומה השני, הודות לניצחונות יחידים של דודי סלע ונעם אוקון, וניצחון בזוגות של הצמד אנדי רם ויוני ארליך. קהל רב הגיע לצפות בנבחרת. במשחק הזוגות המכריע 4,500 צופים כמעט ומילאו את אצטדיון הטניס ברמת השרון. הניצחון הקנה לנבחרת ישראל את הזכות לשחק משחק פלייאוף על ההעפלה לבית העליון.
במשחק הפלייאוף על העלייה לבית העליון פגשה ישראל במשחק ביתי את נבחרת צ'ילה וניצחה 3–2 כאשר דודי סלע (המדורג 69) ניצח את פרננדו גונסאלס המדורג 6 בעולם ואת ניקולס מאסו, האלוף האולימפי מאתונה, ואנדי רם ויוני ארליך מנצחים במשחק הזוגות את פרננדו גונסאלס ומאסו, האלופים האולימפיים בזוגות, בתוצאה 10–8 במערכה החמישית, במשחק שארך קרוב לחמש שעות והסתיים זמן קצר לפני כניסת צום יום הכיפורים. בעקבות ניצחון זה, חזרה נבחרת ישראל לבית העליון בפעם הראשונה מזה 14 שנה.
2008

במשחק הראשון שנערך בשנת 2008 (8–10 בפברואר) הפסידה נבחרת ישראל ברמת השרון לנבחרת שוודיה 2–3 במסגרת שמינית גמר גביע דייוויס ובכך החמיצה את ההזדמנות לעלות לרבע הגמר לראשונה מאז 1987. ישראל הובילה 1–2 לאחר ניצחון של רם וארליך בזוגות, ובמשחק המכריע ניצח הראל לוי 6–0 במערכה הראשונה את יונאס ביורקמן הוותיק, אך נוצח בשלוש המערכות הבאות ובמשחק. במשחק ההישרדות בבית העליון שנערך ברמת השרון ב-19–21 ספטמבר גברה ישראל על נבחרת פרו 4–1 ובכך הבטיחה את הישארותה בבית העליון לשנת 2009.
2009

בשלב הראשון, נבחרת ישראל הוגרלה לשחק בחוץ נגד נבחרת שוודיה. השוודים החליטו לערוך את המשחק במאלמה ללא קהל בשל חשש מהפגנות של הקהילה המוסלמית המקומית. במפגש עצמו ניצחה הנבחרת 3–2 בזכות שני ניצחונות של דודי סלע (על תומאס יוהנסון שזכה באליפות אוסטרליה הפתוחה, והיה מדורג בעשיריה הראשונה בעולם, ועל אנדראס וינסיגוורה, שחקן טופ-50 לשעבר שפרש וחזר במיוחד למפגש זה), ניצחון אחד של הראל לוי (על וינסיגוורה) במשחקי היחידים. במשחק הזוגות הפסידו אנדי רם ואמיר חדד 1–3 לצמד השוודי אספלין (20 בעולם זוגות) ולינדשטט (17 בעולם זוגות). כל הניצחונות הושגו במשחקים של חמש מערכות. בעקבות הניצחון עלתה ישראל למקום השמיני בדירוג הנבחרות והעפילה בפעם השנייה בתולדותיה (ולראשונה מאז שנת 1987) לרבע גמר המפעל, בו אירחה את נבחרת רוסיה (המדורגת ראשונה בעולם) ביולי 2009. המפגש התקיים בהיכל יד אליהו בתל אביב.
ברבע הגמר, ניצחה נבחרת ישראל את נבחרתה של רוסיה לאחר שני ניצחונות ביחידים של הראל לוי ודודי סלע על איגור אנדרייב ועל מיכאל יוז'ני בהתאמה, שניהם בארבע מערכות, וניצחון של אנדי רם ויוני ארליך על מאראט סאפין ואיגור קוניצין במשחק הזוגות בחמש מערכות, כך שישראל ניצחה בהתמודדות כבר ביום השני ועלתה לראשונה בתולדותיה לחצי גמר גביע דייוויס בו משחקות ארבע נבחרות הטניס הטובות בעולם. ביום השלישי התקיימו עוד שני משחקים לפרוטוקול בשיטת הטוב משלוש: דודי סלע פרש במהלך המשחק מול איגור אנדרייב עקב פציעה ביד, והראל לוי ניצח את איגור קוניצין במשחק שקבע את התוצאה הסופית על 4–1 לישראל.
בחצי הגמר פגשה ישראל את ספרד, אלופת 2008. המשחק התקיים במורסיה, ספרד, משום שהמפגש הקודם בין הנבחרות היה בישראל בשנת 1996 במסגרת רבע גמר בית אירופה/אפריקה 1. נבחרת ישראל הפסידה לספרד 1–4, לאחר שספרד הבטיחה את ניצחונה כבר ביום השני כאשר דוד פרר מנצח את הראל לוי, חואן קרלוס פריירו מנצח את דודי סלע והצמד אנדי רם ויוני ארליך מפסידים לטומי רוברדו ולפלסיאנו לופז. ביום השלישי של התחרות הצליח הראל לוי לנצח את פלסיאנו לופז וזכה בנקודת כבוד עבור ישראל.
2010

בשנת 2010 שיחקה נבחרת ישראל בסיבוב הראשון של הבית העליון במשחק חוץ על מגרשי חימר מול נבחרת צ'ילה. דודי סלע והראל לוי הפסידו בשני משחקי היחידים הראשונים לניקולס מאסו ופרננדו גונסאלס. אנדי רם ויוני ארליך ניצחו במשחק הזוגות. ביום השלישי הבטיחה צ'ילה את ניצחונה בעקבות הפסד 0–3 של דודי סלע לפרננדו גונסאלס. מאוחר יותר הפסיד הראל לוי לחורחה אגילאר וההתמודדות הסתיימה בתוצאה 4–1 לצ'ילה.
ב-16 בספטמבר שיחקה נבחרת ישראל במשחק הישרדות בבית העליון מול אוסטריה. סדרת המשחקים נערכה בהיכל יד אליהו בתל אביב על מגרש קשה מול קהל של 6,500 צופים. במשחק הראשון הביס דודי סלע 0–3 את היידר מורר. במשחק השני הביס יורגן מלצר (מדורג 13 בעולם) 3-0 את הראל לוי. ביום השני של ההתמודדות עלתה נבחרת ישראל ל-1–2 כאשר הצמד אנדי רם ויוני ארליך ניצחו במשחק הזוגות 0–3 את מלצר ואלכסנדר פייה. ביום השלישי והאחרון של ההתמודדות הביס מלצר את דודי סלע 0–3. במשחק המכריע במצב של 2-2 הפסיד הראל לוי לאוסטרי מרק פישר. בעקבות הפסד זה, ירדה ישראל לבית האירופאי-אפריקאי 1 בשנת 2011.
2011

בשנת 2011 החלה ישראל את משחקיה בסיבוב השני של הבית האירופאי-אפריקאי I, בעקבות היותה אחת מארבע הקבוצות המדורגות בבית זה. בסיבוב זה ישראל ניצחה את פולין 3-2. במפגש זה ערך אמיר וינטרוב את הופעת הבכורה שלו בנבחרת הדייוויס. בעקבות ניצחון זה, ישראל עלתה לפלייאוף העלייה לבית העליון.
במשחק הפלייאוף שנערך בספטמבר באצטדיון קנדה ברמת השרון אירחה הנבחרת את קנדה. אמיר וינטרוב הפתיע בניצחון על מילוש ראוניץ', המדורג במקום ה-30 בעולם, אבל הפסדים של דודי סלע ליאשק פוספיסיל ושל אנדי רם ויוני ארליך לפוספיסיל ודניאל נסטור במשחק הזוגות (הפסד ראשון בבית אחרי 6 שנים לצמד הישראלי) הביאו את ישראל לפיגור של 1–2. דודי סלע הישווה את התוצאה בניצחון על פטר פולנסקי, שהחליף את ראוניץ' הפצוע, אבל במשחק המכריע הפסיד וינטרוב לפוספיסיל וקנדה ניצחה במפגש 3–2.
בעקבות ההפסד ישראל שיחקה גם בשנת 2012 בבית האירופאי-אפריקאי 1.
2012

באפריל ניצחה נבחרת ישראל את נבחרת פורטוגל 2–3, בסיבוב השני בבית האירופאי-אפריקאי 1, ועלתה למשחקי העלייה לבית העליון.
בשלב זה נצחה ישראל את יפן בטוקיו 3-2 והעפילה למשחקי הבית העליון לשנת 2013.
ביום הראשון של ההתמודדות דודי סלע הפסיד לגו סואדה. אמיר וינטרוב ניצח את טצומה איטו, שהחליף את קיי נישיקורי שנפצע בכתפו. אנדי רם ויוני ארליך ניצחו את איטו ויוג'י סוגיטה ביום השני והעלו את ישראל ליתרון 1–2. ביום השלישי הפסיד דודי סלע לנישיקורי. וינטרוב ניצח במשחק המכריע את סואדה והוביל את ישראל לניצחון 2–3 וכך לאחר שנתיים בבית האירופאי-אפריקאי 1, ישראל חזרה לבית העליון ב-2013.
2013

נבחרת ישראל הפסידה 0–5 לנבחרת צרפת במשחק הראשון בבית העליון. בעקבות ההפסד התמודדה ישראל נגד נבחרת בלגיה על הזכות לשחק בבית העליון ב-2014, והפסידה 2–3 לאחר שכבר הובילה 2–1 אחרי היום השני של ההתמודדות. בעקבות ההפסד ישראל התחילה את שנת 2014 בבית 1 באזור אפריקה/אירופה.
2014

באפריל ניצחה נבחרת ישראל את נבחרת סלובניה 1–3. בספטמבר הפסידה ישראל לארגנטינה 2–3, במשחק בית שנערך בפלורידה (עקב מבצע צוק איתן), ולא העפילה לבית העליון.
2015

במרץ הפסידה ישראל לרומניה 0–5 בהתמודדות שנערכה ברומניה. אמיר וינטרוב ויוני ארליך לא שיחקו עקב פציעה.
ביולי ניצחה נבחרת ישראל את נבחרת סלובניה 2–3 במפגש שנערך בהיכל קבוצת שלמה בתל אביב, ובכך הבטיחה את הישארותה בבית האירופאי-אפריקאי 1.
2016

במרץ הפסידה ישראל להונגריה בתוצאה 2–3, לאחר שהתוצאה הייתה 0–3 לאחר משחק הזוגות. באוקטובר אירחה ישראל את שוודיה ברמת השרון וניצחה 3–1. בכך הבטיחה את הישארותה בבית האירופאי-אפריקאי 1.
2017

בפברואר בגביע דייוויס 2017 הפסידה ישראל לפורטוגל בתוצאה 0–5. במפגש זה ערכו דניאל צוקרמן וישי עוליאל את הופעת הבכורה שלהם בנבחרת.
בספטמבר 2017 הפסידה ישראל לאוקריאינה בתוצאה 0–5 במפגש שנערך ברמת השרון. במפגש זה ערך מור בוליס את הופעת הבכורה שלו בנבחרת. בעקבות ביצועי הנבחרת התפטר קפטן הנבחרת אייל רן מתפקידו לאחר ששימש בתפקיד במשך 12 שנים. הראל לוי מונה להחליפו בתפקיד הקפטן.
באוקטובר פגשה ישראל את רומניה ברמת השרון למפגש על ההישרדות בבית האירופאי-אפריקאי 1. ישראל ניצחה בתוצאה 5–0. היה זה ניצחונו הראשון של הראל לוי כקפטן הנבחרת בהתמודדות הראשונה שלו, כמו גם ניצחונו הראשון של עידן לשם במשחק קובע בגביע דייוויס.
2018

בפברואר ניצחה ישראל במשחק חוץ את נבחרת גביע דייוויס של דרום אפריקה 3–2 בעקבות הניצחון נקבע שישראל לא תרד לבית האירופאי-אפריקאי 2. באפריל הפסידה ישראל לנבחרת צ'כיה.
2019

בספטמבר הפסידה ישראל לנבחרת שוודיה 1–3.
2021

במרץ 2020 נצחה ישראל את נבחרת טורקיה בפלייאוף העלייה לבית העולמי 3–1. במשחק הראשון בבית העליון במרץ 2021, הפסידה ישראל לאוקראינה 2–3.
2022

במרץ ניצחה ישראל את דרום אפריקה 3–1 ועלתה למשחקי הבית העולמי I. בספטמבר הפסידה לצ'כיה 1–3.
2023

בעקבות ההפסד בבית העליון, שובצה ישראל למשחק נגד לטביה בפלייאוף הבית העולמי, וניצחה אותה 3–2 במפגש שהתקיים בלטביה בפברואר 2023. בספטמבר ניצחה נבחרת ישראל 3–2 במפגש ביתי מול נבחרת יפן. ועלתה לפלייאופ בשנת 2024
2024

בפלייאופ הבית העולמי הפסידה ישראל 0–4 לנבחרת צ'כיה. בספטמבר ניצחה ישראל 3–1 את נבחרת אוקראינה במפגש ביתי שנערך בקפריסין ןעלתה לפלייאוף הבית העולמי לשנת 2025.
2025

בפלייאופ הבית העולמי הפסידה ישראל 1–3 לנבחרת גרמניה.
שיאים

השחקן הצעיר ביותר: יאיר ורטהיימר, 16 שנה ו-170 ימים.
השחקן המבוגר ביותר: יוני ארליך, 40 שנים
הניצחונות הרבים ביותר: שלמה גליקשטיין, 44 ניצחונות (ו-22 הפסדים).
הניצחונות הרבים ביותר ביחידים: שלמה גליקשטיין, 31 ניצחונות (ו-13 הפסדים).
הניצחונות הרבים ביותר בזוגות: יוני ארליך, 27 ניצחונות (ו-11 הפסדים).
הזוג הטוב ביותר: אנדי רם ויוני ארליך, 17 ניצחונות (ו-5 הפסדים).
ההתמודדויות הרבות ביותר: יוני ארליך, 39 התמודדויות.
המשחקים הרבים ביותר: שלמה גליקשטיין, 66 משחקים (44 יחידים ו-22 זוגות).
שנות החברות בנבחרת הרבות ביותר: יוני ארליך, 20 שנה.
לקריאה נוספת

דוד (דדי) הרניק, 60 שנות דייוויס: ההיסטוריה של עם ישראל בגביע דייוויס 2009-1949, כנרת בית הוצאה לאור, תש"ע 2010.